<classify> OFISI ya Makamu wa Rais, Muungano na Mazingira imetaja kero nne za Muungano ambazo hazijapatiwa ufumbuzi katika vikao vinavyoendelea kuwa ni pamoja na mgawanyo wa mapato ya kodi na misaada.Naibu Waziri wa Nchi, Ofisi ya Makamu wa Rais Muungano na Mazingira, Mussa Sima alitaja kero nyingine ni usajili wa vyombo vya moto, hisa za Serikali ya Mapinduzi Zanzibar katika bodi ya sarafu ya Afrika Mashariki na Benki Kuu ya Tanzania BoT na Tume ya pamoja ya fedha. Changamoto ambazo zimeshapatiwa ufumbuzi ni 11 kati ya 15.Changamoto nne zilizobaki zinaendelea kutafutiwa ufumbuzi na hakuna iliyoshindikana kupatiwa ufumbuzi. Dhamira ya serikali ni kumaliza changamoto zote muungano wetu uendelee kuwa nguzo pekee kuimarisha amani, umoja na mshikamano wa nchi, alisema. Alikuwa akijibu swali la Mbunge wa Viti Maalumu, Fakharia Shomar Khamis CCM aliyetaka kufahamu kero ngapi zimetatuliwa na zipi zimeshindikana kupatiwa ufumbuzi.Katika swali la nyongeza, Fakharia alihoji kama kuna ratiba za vikao vya kutatua kero hizo kwani mara nyingi mawaziri hawahudhurii wakati wa vikao hivyo kutokana na kwenda nje ya nchi au kuwa na shughuli nyingine nchini Kikao kinaandaliwa ratiba mapema. Februari 9, mwaka huu kulikuwa na kikao cha kamati ya pamoja SMT na SMZ kujadili changamoto na hizi nne zimetolewa maelekezo, alisema.Waziri wa Nchi Ofisi ya Makamu wa Rais, Muungano na Mazingira, January Makamba alisema, Serikali ya Jamhuri ya Muungano wa Tanzania na Serikali ya Mapinduzi ya Zanzibar, mwezi uliopita zimepitisha rasmi utaratibu wa kushughulikia changamoto za muungano na kuweka ratiba mahususi wa vikao kati yao. Alisema kikao cha Makamu wa Rais ambacho ni cha serikali zote na baraza la mawaziri la Jamhuri ya Muungano wa Tanzania na mawaziri la SMZ kinakutana mara moja kwa mwaka.Kikao cha mawaziri kinafanyika mara moja kwa mwaka, kikao cha makatibu wote kinakutana mara mbili kwa mwaka na kikao cha wataalamu wote nacho kinafanyika mara mbili kwa mwaka. Ratiba zimetolewa na waraka wa serikali umesambazwa na kuelezwa wajumbe wote wa vikao hivi na utaratibu wa kuviitisha, utaratibu wa kuleta ajenda kwenye kikao ili kuwepo na utaratibu unaotabirika na unaoeleweka ambao umepitishwa katika mfumo wa serikali kushughulikia kero hizi,alisema.Alisema zimepitishwa kamati ya pamoja, kamati ya uchumi na biashara na ya katiba, sheria na utawala ili changamoto za kutafutiwa majawabu haraka zisingoje kikao kikubwa mawaziri wakutane haraka katika kamati kushughulikia.  <topic>: KITAIFA 